Diari Oficial de la Generalitat Valenciana


Sumari del DOGV 9962, del 22-10-2024 (2024/10285)

RESOLUCIÓ de 3 d’octubre de 2024, per la qual s’autoritza una transferència de crèdit del capítol 7, de la línia de subvenció de concurrència competitiva S0056 «MRR. Dotació bibliogràfica per a les biblioteques i agències de lectura públiques de la Comunitat Valenciana», al capítol 6 del programa 451M00, MRR Cultura i Esport, de la Conselleria d’Educació, Cultura, Universitats i Ocupació, per import de 103.998,96 euros (expedient 18.009/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9962

Data del DOGV
:   22-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10500

CVE
:   JSZZ-S-9354-93977

Data del document
:   03-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En la Comissió Sectorial d’Assumptes Culturals, celebrada el 22 de juny de 2021, es van aprovar els criteris de repartiment dels fons assignats per a la mesura del projecte «Dotació de biblioteques», emmarcat en el Component 24 del Pla de recuperació, transformació i resiliència, codi de fons MR22000006. El crèdit assignat a la Comunitat Valenciana va ser de 920.737,20 euros. En l’esmentat projecte es distingixen dos actuacions, la primera destinada a les entitats locals i la segona reservada a biblioteques públiques de l’Estat gestionades per la Generalitat i la Biblioteca Valenciana Nicolau Primitiu, per import de 10.997,20 euros. La convocatòria de concessió de les ajudes es va realitzar el 31 d’agost de 2002 i transcorregut el termini de presentació de sol·licituds hi ha entitats locals considerades com a beneficiàries de la línia de subvenció S0056 (Denominació NEFIS) «MRR. Dotació bibliogràfica per a les biblioteques i agències de lectura públiques de la Comunitat Valenciana», que no presenten sol·licitud a la convocatòria, la qual cosa suposa la seua exclusió automàtica.

En 2023 no es va poder realitzar la convocatòria de la línia de subvenció per import de 361.733,25 euros i, per això, s’incorpora la quantitat com a romanents en els pressupostos de l’any 2024. Posteriorment es realitza un pagament als municipis d’Albalat dels Sorells i a la Vila Joiosa per import de 4.283,18 euros, la qual cosa implica la disminució de la quantitat definitiva que s’hi ha d’incorporar, la qual és finalment 357.450,07 d’euros.

El Ple de la Conferència Sectorial de Cultura, en la reunió celebrada entre els dies 13 i 18 de juliol de 2023, establix al punt b que «Si la comunitat autònoma justifica la impossibilitat legal de distribuir els fons a alguns dels ajuntaments o titulars de biblioteques públiques de la comunitat autònoma o, havent sigut distribuïts, no han sigut executats completament, la comunitat autònoma podrà procedir a distribuir el romanent segons el seu criteri, sempre que siga a biblioteques públiques».

Per això, la Conselleria d’Educació, Cultura, Universitats i Ocupació planteja la modificació pressupostària consistent en una transferència de crèdit de disponibilitats existents no afectes a compromisos de gasto de la línia de subvenció de concurrència competitiva S0056 «MRR. Dotació bibliogràfica per a les biblioteques i agències de lectura públiques de la Comunitat Valenciana», del capítol 7, programa pressupostari 451M00, MRR Cultura i Esport, per import de 103.998,96 euros, per a incrementar el capítol 6 del mateix programa pressupostari, en el projecte OB000 Fons Bibliogràfics, per l’esmentat import.

A este efecte, i en virtut del que disposen els articles 21 i 24 de Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que establix la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d’esta conselleria,

RESOLC

*Primer*

Autoritzar la minoració del crèdit de l’aplicació pressupostària M81615492WR58817 G.451M00.7, amb codi de fons MR22000006, per import de 103.998,96 euros.

*Segon*

A conseqüència de l’apartat anterior, es minora la línia de concurrència competitiva S0056, d’acord amb el detall següent:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació alta/baixa* | *Dotació modificada* |
| S0056 | MRR Dotació bibliogràfica per a les biblioteques i agències de lectura públiques de la Comunitat Valenciana | 357.450,07 | -103.998,96 | 253.451,11 |

  

*Tercer*

Autoritzar un augment en l’aplicació pressupostària G01189900GE00000. G.451M00.6 OB000, amb codi de fons MR22000006, per import de 103.998,96 euros.

*Quart*

Conseqüència de la transferència, s’actualitza l’FP3 del programa 451M00, MRR Cultura i Esport.

  

València, 3 d'octubre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública